text: DMI: Onsdag kommer varmen og sommeren igen
  22 august 2016 kl. 10.38
  Det er ved at være sidste udkald for sommer, men nu kommer den også, lover DMI.
  Fra onsdag vender sommervejret tilbage.
  Tirsdag bygger et højtryk op over Tyskland og bevæger sig langsomt mod nordøst til Baltikum. Fra onsdag kommer så den rigtig varme luft op over Syd- og Sønderjylland, og de følgende dage kan vi nyde fint sommervejr med gode chancer for sol og nok op omkring 25 grader, lyder det fra DMI. 
  Weekenden bliver lidt mere blandet med regn og måske tordenbyger, men derefter ser det igen lysere ud.
  Den varme strømning fra syd eller sydvest ser ud at fortsætte et stykke ind i uge 35. Der kommer nok flere skyer og måske en del byger i perioder, men vi får fortsat ret gode solchancer og temperaturer op mellem 20 og 25 grader, forudser DMI.
  